《题陈育庭鞠我图》
清代·郑用锡

堂上八千椿，阶前慈母竹；人生非空桑，所当念顾复。

母兮生儿苦，儿兮赖母育；一旦忽别离，终天抱痛哭。

今日见形容，写以南山竹。问君何所取？厥义通于鞠。

矧此秒容淡，是母爱所独；欲开晚节花，我母享其福。

我闻君斯言，为君长叹服。南陔白华篇，同作补亡读。

作者简介：郑用锡（1788～1858）字在中，号祉亭，清代台湾淡水人，任兵部武选司、礼部仪制司员外郎，著有《北廓园集》。